alexandrainst/scandi-wiki huggingface dataset:
Marco Mengoni

Marco Mengoni (født 25. desember 1988 i Ronciglione i Italia) er en italiensk sanger og låtskriver. Han har gitt ut en rekke album og singler, vunnet flere priser og utmerkelser – inkludert Sanremo-festivalen i 2013. Han representerte Italia i Eurovision Song Contest 2013 med låten «L'essenziale».

Bakgrunn 
Han ble kjent i Italia i 2009, da han vant den tredje sesongen  av italienske X Factor. Debut-EP-en hans, Dove si vola og singelen med samme tittel nådde toppen av den italienske singellisten i 2009.

I februar 2010 deltok Mengoni i den tradisjonsrike italienske sangkonkurransen Sanremo-festivalen med sangen «Credimi ancora», der han endte på tredjeplass av femten deltakere. Sangen var med på hans andre EP, Re matto, som gikk rett til nummer 1 på den italienske singellisten. EP-en ble promotert gjennom en omfattende turné i Italia som igjen resulterte i livealbumet Re matto live (2010).

Mengonis første fullengdes studioalbum, Solo 2.0, ble utgitt i september 2010 og ble sertifisert til gull av Federazione Industria Musicale Italiana.
I 2013 deltok Mengoni på nytt i Sanremo-festivalen, og han vant konkurransen med sangen «L'essenziale». Som følge av seieren ble han valgt av kringkasteren RAI til å representere Italia i Eurovision Song Contest 2013 i Malmö. Der fremførte han «L'essenziale» som nådde en syvendeplass i finalen. Sangen ble også hovedsingelen på albumet #prontoacorrere (2013). Albumet ble det fjerde som Mengoni toppet den italienske albumlisten med.

I 2015 utga Mengoni albumene Parole in circolo og Le cose che non ho, som begge var del av det samme artistprosjektet, det samme var også livealbumet Marco Mengoni Live.

I løpet av sin karriere har Mengoni mottatt en rekke priser og utmerkelser, blant annet to italienske TRL-priser, ni Wind Music Awards og ni MTV Italian Music Awards. I 2010 og 2015 vant han dessuten MTV Europe Music Award for Best European Act, den første italieneren som vant denne prisen. I 2013 vant han også MTV European Music Award for Best Southern European Act.

Referanser

Eksterne lenker 
 
 
 
 

 

Italienske sangere
Vinnere av Sanremo-festivalen
Deltakere i Eurovision Song Contest 2013
Italienske deltakere i Eurovision Song Contest
Personer fra provinsen Viterbo
NM i bryting 1919

NM i bryting 1919 ble arrangert i Trondhjem 8.-9. mars. Arrangør var SK Freidig. Kongepokalen ble vunnet av Frithjof Andersen.

Menn, gresk-romersk stil

Bantamvekt (57 kg)

Fjærvekt (62 kg)

Lettvekt (68 kg)

Mellemvekt A (74 kg)

Mellemvekt B (82 kg)

Tungvekt (100 kg)

Kilder 
 Brytedatabase - Norges Bryteforbund

1919
Bryting
Sportsarrangementer i Trøndelag
Sport i Trondheim
Bryting i 1919
Arman Surizehi

Arman Surizehi (født 1992 på Lillehammer) er en norsk skuespiller.

Biografi  
Surizehi bruker humor som virkemiddel for å beskrive et flerkulturelt Norge. Han har familiebakgrunn fra Balutsjistan i Pakistan. Etter å ha fullført videregående skole gikk han et år på folkehøgskole.

I 2017 fullførte Surizehi Nordic Black Xpress Teaterskole. 

Han er også kjent fra humorkanalen The Arman Show.

Surizehi har blant annet vært med i kortfilmen No Man Is An Island  og programmet Dway. I februar 2019 kritiserte han offentlig utdelingen av en norsk humorpris der ingen av tildelingene gikk til nordmenn med minoritetsbakgrunn.

Den 31. okt 2019 var Surizehi med på sin første tv-serie, «Skitten Snø» hvor han spiller rollen som «Aif». Deretter spilte han i serien  «Norsk-ish» som «Reza».

Filmografi

Film
 2017: No Man Is an Island
 2022: Olsenbanden - Siste skrik

Fjernsyn
 2019: Skitten snø – «Aif»
 2020: Norsk-ish – «Reza»
 2021: Nach – «Milad»
 2021: Gym – seg selv, deltaker
 2022: Kasko – «Arash Hussain»
 2022: Forræder – seg selv, deltaker

Referanser

Eksterne lenker 
 
Nordic Screen,The Arman Show 
Arman Surizehi - Skitten Snø - Atif
Arman Surizehi - Norsk-ish - Reza

Norske skuespillere
Personer fra Lillehammer kommune
Youtubere fra Norge
Nordmenn kjent via pseudonym
Nordmenn av pakistansk opphav
Flekkefjord prosti

Flekkefjord prosti er et tidligere tjenestedistrikt (prosti) i Agder og Telemark bispedømme i Den norske kirke.

Historikk 
Ved kgl. res. av 10. mai 1862 ble Flekkefjord prosti opprettet fra 1. januar 1863, ved delingen av Lister prosti. Disse to prostiene ble igjen slått sammen fra 1. januar 1995.

Prestegjeld 
 Flekkefjord
 Bakke
 Kvinesdal
 Fjotland
 Sirdal

Proster 
 Anders Dahle, sogneprest til Bakke
 J. Stub Irgens, sogneprest til Kvinesdal
 B. W. Krogh, sogneprest til Flekkefjord
 Brager, sogneprest til Kvinesdal
 Theodor Kielland, sogneprest til Flekkefjord
 Peter Helgeby, sogneprest til Flekkefjord
 Hans Backer, sogneprest til Flekkefjord
 Fredrik Herman Fladmark, sogneprest til Flekkefjord
 E. Chr. Ebbemoe, sogneprest til Flekkefjord

Referanser

Kilder 
 

Tidligere prostier i Agder og Telemark bispedømme
Aegus (s.str.) ingae

Aegus (s.str.) ingae er bille som hører til familien hjortebiller (Lucanidae) i gruppen skarabider (Scarabaeoidea).

Utseende 
En nokså liten (ca. 20 millimeter), avlang, noe flat, halvblankt svart hjortebille. Hannen har stort, bredt hode og store, brede, sigdformede kjever. Disse er nokså lange og har vanligvis en innoverrettet, butt, bred tann nær roten. Som vanlig hos hjortebiller viser hanner av denne arten allometri, slik at store hanner har forholdsvis betydelig større hode og kjever. Hannens hode er jevnt, fint og ganske tett punktert, bredt U-formet innskåret foran. Pronotum er avrundet rektangulært, mye bredere enn langt, noe matt, nokså jevnt punktert, med en bred, grunn midtfure. Dekkvingene er jevnbrede med fine, skarpe punktstriper, kraftig punkterte ved roten og langs ytterkanten. Beina er mørkbrune. Hunnen er mindre enn hannen uten forstørret hode og kjever, hode og pronotum er tett og grovt punktert og nokså matt.

Levevis 
Som de fleste andre hjortebiller lever larvene i morken, død ved.

Utbredelse 
Arten er utbredt på Sulawesi.

Systematisk inndeling 

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien hjortebiller, Lucanidae Latreille, 1806
 Underfamilien hjortebiller (Lucaninae) Latreille, 1806
 Stammen Aegini - omfatter bare én slekt:
 Slekten Aegus MacLeay, 1819 – ca. 210 arter
 Underslekten Aegus MacLeay, 1819 (i snever forstand)
 Aegus (s.str.) ingae Schenk, 2000

Eksterne lenker 
 Oversikt over artene
 Lucanidae du Monde, bilder av arten
 

Hjortebiller
Biller formelt beskrevet i 2000
Sulawesis insekter
Prosopocoilus (Metopodontus) laterinus

Prosopocoilus laterinus er en bille som hører til familien hjortebiller (Lucanidae) i gruppen skarabider (Scarabaeoidea).

Utseende 
En middelsstor (hannene opptil 38 millimeter), avlang, rødbrun hjortebille. Hannen har kraftige, krumme, rødbrune kjever som har noe variable tenner. Små hanner har enkle kjever som er fint sagtakkede i hele lengden. Hodet er litt lengre enn bredt, med to spisse knøler i midten, en markert fure mellom dem. Antennene har en tre- eller fire-leddet vifte. Pronotum er betydelig bredere enn langt, forkanten. Dekkvingene er glatte og nokså blanke. Beina er for det meste rødlige. Hunnen er mye mindre enn hannen, blankere, uten forstørrede kjever, kroppsformen bredere, hodet tett og kraftig punktert.

Levevis 
Larvene utvikler seg i råtne trestammer. Utviklingen tar trolig ett år. De voksne billene drikker gjerne sevje fra trær.

Utbredelse 
Arten er kjent fra Vietnam.

Systematisk inndeling 
Arten blir ofte regnet som et synonym for Prosopocoilus (Metopodontus) astacoides.

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien hjortebiller, Lucanidae Latreille, 1806
 Underfamilien hjortebiller (Lucaninae) Latreille, 1806
 Stammen Cladognathini
 Slekten Prosopocoilus Westwood, 1845
 Underslekten Metopodontus Westwood in Hope, 1845
 Prosopocoilus (Metopodontus) laterinus (Didier, 1928)

Eksterne lenker 
 Bildegalleri over slekten (preparerte eksemplarer)
 Bildegalleri
 
 

Hjortebiller
Biller formelt beskrevet i 1928
Vietnams insekter
FK Minija (1962)

FK Minija var en litauisk fotballklubb fra byen Kretinga. Den ble etablert i 1962, og ble oppløst i 2016.

Sesonger 

2013–2016

Trenere 
  Algirdas Andriuškevičius, 1962–1965, 1974, 1976–1978, 1983–1984, 1995–1996
  S. Brazdeikis, 1965–1972
  K. Mačiulskis, 1973
  K. Aleksejevas, 1975
  A. Karpas, 1979–1980
  R. Žiubrys, 1980–1982
  V. Beržanskas, 1983, 2002
  A. Balsevičius, 2005
  Gediminas Petrauskas, 1985–1994, 1997–2001, 2003–2004, 2006–2016

Referanser

Eksterne lenker 
 
 futbolinis.lt
 foot.dk
 weltfussballarchiv.com 
 soccerway

Fotballag i Litauen
Fotballag etablert i 1962
Idrettslag opphørt i 2016
1962 i Litauen
FK Atmosfera (2012)

FK Atmosfera er en litauisk fotballklubb som kommer fra byen Mažeikiai. Klubben spiller i Pirma lyga, nest høyeste fotballnivå i Litauen.

Sesonger

Spillerstall 
Pr. 26. april 2022.

|-----
! colspan="9" bgcolor="#B0D3FB" align="left" |
|----- bgcolor="#DFEDFD"

|-----
! colspan="9" bgcolor="#B0D3FB" align="left" |
|----- bgcolor="#DFEDFD"

|-----
! colspan="9" bgcolor="#B0D3FB" align="left" |
|----- bgcolor="#DFEDFD"

|-----
! colspan="9" bgcolor="#B0D3FB" align="left" |
|----- bgcolor="#DFEDFD"

Trenere 
 Nerijus Gudaitis (2012–2018);
 Julius Mockus (2019).
 Evaldas Razulis (siden 2020)

Referanser

Eksterne lenker 
 
 fkatmosfera.eu Offisielt nettsted 
 Facebook „Atmosfera“ Offisielt nettsted 
 1lyga.lt Offisielt nettsted

Fotballag i Litauen
Fotballag etablert i 2012
Sport i Litauen i 2012
FC Gintra

FC Gintra, tidligere Gintra–Universitetas er en litauisk kvinnefotballklubb fra byen Šiauliai. Klubben spiller i den litauiske kvinnelige eliteserien, A lyga.

Klubben ble etablert i 1999 og spiller sine hjemmekamper på Savivaldybė Stadion (Šiaulių miesto savivaldybės stadionas).

Meritter 
Seriemester: 21
 1999, 2000, 2003, 2005, 2006, 2007, 2008, 2009, 2010, 2011, 2012, 2013, 2014, 2015, 2016, 2017, 2018, 2019, 2020, 2021, 2022
Cupmester: 12
 2005, 2006, 2007, 2008, 2009, 2010, 2011, 2012, 2013, 2014, 2015, 2016
Supercupmester: 1
 2006

Sesonger

Spillerstall 
Pr. 18. august 2022.

|-----
! colspan="9" bgcolor="#B0D3FB" align="left" |
|----- bgcolor="#DFEDFD"

Kjente tidligere spillere 
  Christina Murillo, (2018) 
  Leandra Smeda, (2018) 
  Zenatha Coleman, (2016–2017).

Trenere 
  Rimantas Viktoravičius, (2003–2021).
  Darius Jankauskas, 2021
  Kalojan Petrov, siden februar 2022

Referanser

Eksterne lenker 
 
 Facebook Offisielt nettsted 

Gintra
Gintra
Gintra
Gintra
Gintra
Zeitschrift für Württembergische Landesgeschichte

Zeitschrift für Württembergische Landesgeschichte (forkortet: ZWLG) er et tidsskrift om historie som utkommer årlig og som blir utgitt av Kommission für geschichtliche Landeskunde in Baden-Württemberg og Württembergischer Geschichts- und Altertumsverein i fellesskap. Første utgave kom i 1937.

Vitenskapelige tidsskrifter
Publikasjoner etablert i 1937
1937 i Tyskland
Tidsskrifter om historie
Tobias Salquist

Tobias Frank Salquist Nielsen  (født 18. mai 1995) er en dansk fotballspiller som spiller for .

Klubbkarriere

Silkeborg IF
Salquist kom til  fra  i en alder av 16 år.

25. april 2015 fikk Salquist sin Superliga debut da han kom inn for Thorbjørn Holst Rasmussen i det 25 minutt i 1-0 tapet borte mot .

Den 19. mai 2015, signerte Salquist en ny 3-års kontrakt med Silkeborg.
Den 30. mai 2018, bekreftet Silkeborg at Salquist ville forlate klubben når kontrakten hans gikk ut på sommern. På denne tiden, var det rykter som linket han til den Belgiske klubben Waasland-Beveren. En dag seinere bekreftet Salquist at han kommer til å spille for en Belgisk klubb, uten å avsløre hvilken klubb.

Lån til Fjölnir
Den 2. mars 2016, ble Salquist lånt ut til den islanske klubben Fjölnir.

Waasland-Beveren
Den 11. juni 2018, bekreftet Waasland-Beveren at de hadde signert Salquist på en 3-års kontrakt. Salquist spilte totalt seks kamper for klubben og scoret sitt eneste mål for klubben i Beker van België.

Lillestrøm SK
Den 7. januar 2019 bekreftet Lillestrøm Sportsklubb at de hadde signert Salquist på en 3-års kontrakt. Hans tidligere Silkeborg kamerat Daniel A. Pedersen bekreftet uheldigvis overgangen noen timer før klubben selv ga ut nyheten.
Salquist fikk sin debut i 1. serierunde av Eliteserien i 1-1 kampen borte mot , og hans første mål scoret han åttende serierunde i 2-2 kampen borte mot .

7. september 2020 ble det bekreftet at kontrakten til Salquist ble terminert da han har hatt et sterkt ønske å være sammen med sin høygravide kjæreste på Jylland i Danmark, og han betaler  en sum for å komme seg ut av kontrakten.

Referanser

Eksterne lenker 
 

Danske fotballspillere
Fotballspillere for Silkeborg IF
Fotballspillere for Waasland-Beveren
Fotballspillere for Lillestrøm SK
Fotballspillere for Hobro IK
Utenlandske fotballspillere i Norge
EM i slalåm-padling 2005

EM i slalåm-padling 2005 (europamesterskapet i slalåm-padling) ble arrangert i Tacen i Slovenia i 2005.

Medaljetabell

Referanser 

EM i slalåm-padling
Internasjonale mesterskap i Slovenia
Internasjonale mesterskap i 2005
2005 i Slovenia
Padling i Slovenia
Padling i 2005
Fredrik Sjaastad Næss

Fredrik Sjaastad Næss (født 16. august 1990 på Geilo) er en norsk stand-up-komiker, konferansier, lærer og programleder fra Geilo. Han er mest kjent som medprogramleder i Konspirasjonspodden, sammen med Bjørn-Henning Ødegaard.

Bibliografi 
 25 konspirasjoner å snakke om i lunsjen (med Bjørn-Henning Ødegaard), Vigmostad Bjørke 2019, ISBN 9788241950025
 25 konspirasjoner å snakke om hos svigers (med Bjørn-Henning Ødegaard), Vigmostad Bjørke 2020, ISBN 9788241953002

Referanser 

Norske komikere
Norske programledere
Norske pedagoger
Nils Christoffer Bøckman

Nils Christoffer Bøckman (født 6. juli 1880 i Trondheim, død 22. desember 1973 samme sted) var en norsk oberstløytnant og forretningsmann.

Liv og virke 
Bøckman ble født i Trondheim som sønn av Marius Friman Bøckman og Wencke Elisabeth Dietrichson. Han startet sin utdannelse ved Krigsskolen i 1898, der han ble uteksaminert som løytnant i 1901. Han ble senere forfremmet til kaptein, til major i 1930 og siden oberstløytnant som følge av sin ledelse av Trønderbataljonen som led store tap i Gratangen i Troms under andre verdenskrig.

Bøckman jobbet ved Meraker Brug, der han hadde ansvar for brukets eiendommer i Verdal. Han var også president i Trondhjems Skiklub. I 1916 ble han valgt inn i styret til sporvognselskapet Graakalbanen, og i 1919 ble han ansatt som administrerende direktør i selskapet. Han forble i stillingen frem til 1966, da selskapet ble overtatt av kommunen.

Under andre verdenskrig ble to av selskapets styremedlemmer henrettet. Da Bøckman nektet å innkalle det nazist-utnevnte nye styret, ble han arrestert og tilbrakte resten av krigen i fangeleirene Falstad og Grini. Han ble først arrestert 2. mars 1943, og han ble overført til Grini 19. mars 1944, der han satt frem til frigjøringen 8. mai 1945.

Bøckman var også viseordfører i Trondheim i 1922–1925 og stortingsvaramann for Høyre for Sør-Trøndelag i årene 1937–1945.

Referanser 

Norske forretningsfolk
Norske oberstløytnanter
Norsk militært personell under andre verdenskrig
Lokalpolitikere i Trondheim
Høyre-politikere i Sør-Trøndelag
Personer fra Trondheim kommune
Feodora av Slesvig-Holsten-Sønderborg-Augustenborg

Feodora Adelheid Helene Louise Caroline Pauline Alice Jenny (født 3. juli 1874, død 21. juni 1910) var en prinsesse av Augustenborg. 

Hun var den yngste datter av hertug Frederik Christian August av Slesvig-Holsten-Sønderborg-Augustenborg i hans ekteskap med Adelheid av Hohenlohe-Langenburg. Hun var lillesøster til Tysklands siste keiserinne, Augusta Viktoria. 

Feodora utdannet seg som kunstmaler i Dresden, hvor hennes læremester var Fritz Mackensen (1866–1953), en av grunnleggerne av kunstnerkolonien i Worpswede. Senere utga hun også flere litterære verker under pseudonymene F. Holstein og F. Hugin.

Feodora slo seg omsider ned i Potsdam på krongodset Bornstedt, som hun omskapte til et kunstnerhoff med forfattere, litterære sirkler og malere. Hun døde den 21. juni 1910 og ble begravet i slottskapellet i Primkenau (Przemków).

Sjokolademerket Feodora er oppkallt etter henne.

Referanser 

Tyske malere
Tyske forfattere
Huset Slesvig-Holsten-Sønderborg-Augustenborg
Steinar Berget

Steinar Berget (født 26. juli 1935) er en bedriftseier og lokalpolitiker fra Arbeiderpartiet som var ordfører i Rendalen 1980–1991. 

Berget eide og drev Rendalen Bilruter til 1972, da han ble medeier i Østerdal Billag. Han har også drevet bensinstasjon og kafeteria på Otnes, og vært medeier og daglig leder i Rendalen Kjøtt A/S. 

Han har også vært aktiv som fotballspiller, og med verv i Det frivillige Skyttervesen. Han ble tildelt Det frivillige Skyttervesens fortjenstmedalje i 1977.

Referanser 

Ap-ordførere i Hedmark
Ordførere i Rendalen
Sławomir Kowalski

Sławomir Kowalski er en polsk diplomat. Han har siden 2013 vært leder for den konsulære seksjonen ved Polens ambassade i Norge.

Etter en rekke hendelser der Kowalski skal ha bistått polske familier i konflikt med det norske Barnevernet, anmodet det norske utenriksdepartementet i januar 2019 Polen om å kalle diplomaten hjem. Den polske utenriksministeren Jacek Czaputowicz etterkom ikke anmodningen og holdt fast på at Kowalski skulle stå i sin stilling frem til han skulle gå av i juni 2019. Norge svarte da med å erklære ham som uønsket i landet.

Polen reagerte med å utvise en norsk diplomat.

Referanser 

Polske diplomater
Nattseileren

Nattseileren er Hjerteslags tredje album. Det ble utgitt 9. november 2018. Albumet er produsert av duoen Fredrik Vogsborg og Anders Bjelland.

Sporliste
 «Nattseileren»
 «Det Raymond sa»
 «Sang 31»
 «Nordavind»
 «Farvel til musikken»
 «Bergensk rulett»
 «Byen er ond»
 «Skyggesiden»
 «Siste reis»

Medvirkende

Hjerteslag
 Robert Eidevik: Vokal, Gitar, låtskriver
 Nikolas Jon Aarland: Gitar
 Ole Andre Hjelmås: Bass  
 Torjus Raknes: Gitar  
 Petter Sætre: Trommer

Øvrige
 Fredrik Vogsborg - perkusjon, synthesizer, produsent, tekniker, miksing
 Anders Bjelland - produsent, tekniker, miksing
 Matias Monsen - cello på Farvel til musikken og Siste reis
 Hugo Alvarstein - mastering
 Bjørn Are Evjen - artwork
 Hildegunn Wærness - artwork

Eksterne lenker
 Nattseileren

Musikkalbum fra 2018
Hjerteslag-album
Aliona Moon

Aliona Moon (født 25. mai 1989 i Chișinău) er en moldovsk sanger. Hun representerte Moldova i Eurovision Song Contest 2013, med sangen O mie som endte opp på 11.-plass.

Referanser

Eksterne lenker 
 
 
 

 
 
 
 

Deltakere i Eurovision Song Contest
Moldovske sangere
Personer fra Chişinău
Kobi Marimi

Kobi Marimi (hebraisk: קובי מרימי; født 8. oktober 1991 i Ramat Gan i Israel) er en israelsk sanger som vant den nasjonale talentkonkurransen HaKokhav HaBa (den neste stjernen) i februar 2019. Han representerte Israel i Eurovision Song Contest på hjemmebane i mai 2019 med låten «Home».

Bakgrunn 
Marimi ble født og oppvokst i Ramat Gan og flyttet senere til Tel Aviv der han tok jobb som bartender. Han sunget siden han var 13 år gammel og er utdannet skuespiller. Han senere ble kåret til den mest lovende skuespilleren under israelske Musical Theatre Festival.

Selv om han har sunget i siden han var tenåring, hadde ikke Marimi noen formell sangerfaring inntil han meldte seg på den tv-sendte talentkonkurransen HaKokhav HaBa høsten 2018. Etter en serie med semifinaler gikk han til slutt til topps i finalen tirsdag 12. februar 2019 sendt på israelske Keshet 12. Gjennom seieren fikk han representere Israel i finalen av Eurovision Song Contest 2019 på hjemmebane i Tel Aviv lørdag 18. mai. Bidraget «Home» ble offentliggjort i mars.

Referanser

Eksterne lenker 
 
 
 

Israelske sangere
Deltakere i Eurovision Song Contest 2019
D mol

D mol, også skrevet D-moll, er et montenegrinsk vokalensemble, bestående av Tamara Vujačić, Mirela Ljumić, Ivana Obradović, Rizo Feratović, Željko Vukčević og Emela Franca. Gruppen ble kjent i Montenegro i februar 2019, da de vant den nasjonale sangkonkurransen Montevizija med sangen «Heaven». Gruppen representerte Montenegro i Eurovision Song Contest 2019 i Tel Aviv i Israel.

Bakgrunn 
D-moll ble satt sammen i 2018 av musikeren Daniejl Alibabić. Han representerte Serbia og Montenegro i Eurovision Song Contest 2005 som del av bandet No Name.

18. desember 2018 kunngjorde kringkasteren RTCG at bandet var en av deltakerne til Montevizija 2019, landets uttak til Eurovision Song Contest. Gruppen fremførte bidraget «Heaven», opprinnelig kalt «Ti», i finalen lørdag 9. februar 2019. Der vant de superfinalen med 68 prosent av telefonstemmene, og fikk dermed representere Montenegro i Eurovision Song Contest i Israel i mai. Gruppen ble imidlertid slått ut i semifinalen.

Referanser 

 
 
 

Montenegrinsk kultur
Band etablert i 2018
Deltakere i Eurovision Song Contest 2019
Montenegrinske sangere
Konami Soga

Konami Soga (født 9. april 1995 i Tokyo) er en japansk skøyteløper.

Hun tok bronsemedalje på 500 m i Enkeltdistanse-VM 2019 i Inzell i Tyskland.

Personlige rekorder

Eksterne lenker 
 
  Konami Soga på Jakub Majerski's speedskating database
  Konami Soga på SpeedSkatingResults.com
  Konami Soga på www.isu.html.infostradasports.com
  Bilder av Konami Soga på DesgPhoto.com/SpeedSkatingPhotos.info

Japanske skøyteløpere
Deltakere for Japan i enkeltdistanse-VM på skøyter
Artikler i skøytesportprosjektet
Eurispa

Eurispa er en slekt av biller som tilhører familiegruppen bladbiller (Chrysomelidae). Både larvene og de voksne (imago) er planteetere.

Utseende 
Små til middelsstore, lange og smale, stort sett mørke bladbiller, dekkvingene oftest med lysere lengdestriper. Oversiden er halvmatt og tett og kraftig punktert. Antennene er rundt en tredjedel av kroppslengden og består av 11 ledd. Pronotum er rektangulært, lengre enn bredt. Dekkvingenes er lange og smale, tilspissede bak, med punktrader.

Levevis 
Både larver og voksne lever på planter og eter fra dem. Arten Eurispa vittata er knyttet tilo planten Gahnia grandis (sivfamilien).

Utbredelse 
Slekten er utbredt i Australia og på Ny-Guinea, dessuten i India.

Systematisk inndeling 

Hispinae inkluderer noen ganger gruppen (underfamilien) skjoldbiller, da som stammen Cassidini, i denne oversikten er den holdt utenfor, og plassert inn i som søstergruppen skjoldbiller. Andre klassifikasjoner plasserer denne gruppen (som Hispini) som en undergruppe av skjoldbillene.

 orden biller (Coleoptera)
 underorden Polyphaga
 overfamilie Chrysomeloidea Latreille, 1802 (=Phytophaga) 
 familien  bladbiller (Chrysomelidae Latreille, 1802) 
 underfamilien skjoldbiller, Cassidinae
 stamme Eurispini Chapuis, 1875
 slekten Eurispa Balý, 1858
 Eurispa albipennis (Germar, 1848)
 Eurispa fraterna (Blackburn, 1892)
 Eurispa howittii (Baly, 1869)
 Eurispa loriae (Gestro, 1892)
 Eurispa major (Blackburn, 1888)
 Eurispa nigripes Blackburn, 1892
 Eurispa normalis (Baly, 1869)
 Eurispa simplex Blackburn, 1892
 Eurispa subvittata Uhmann, 1957
 Eurispa turneri Uhmann, 1957
 Eurispa vittata (Baly, 1858)
 Eurispa yorkiana (Mjöberg, 1917)

Litteratur

Eksterne lenker 
 Hispines of the world - Eurispa
 Atlas of Living Australia - Eurispa
 Insects of Tasmania - Eurispa vittata
 Eurispa på ITIS
 

Bladbiller
Biller formelt beskrevet i 1858
Junior-VM på ski 1984

Junior-VM på ski 1984 var det sjuende junior-VM på ski og ble arrangert fra 2. til 5. februar 1984 i Trondheim. Åpningsseremonien foregikk på Torvet i Trondheim, langrennsøvelsene foregikk i Bratsberg og hoppøvelsene foregikk i Granåsen.

Resultater

Langrenn

Menn

Kvinner

Skihopping

Menn

Kombinert

Menn

Medaljeoversikt

Referanser

Eksterne lenker 
 1984 World Junior Championship skisport365.com 
 WORLD JUNIOR SKI CHAMPIONSHIPS NORWAY 1984  cccski.com
 

Junior-VM på ski
Sport i Trondheim
Nordiske grener i Norge
Sportsarrangementer i Trøndelag
VM i Norge arrangert av FIS
Internasjonale mesterskap i Norge
Internasjonale mesterskap i 1984
Sport i Norge i 1984